b'\n_START_ARTICLE_\nVenemaa F\xc3\xb6deratsiooni rahvakunstnik (kujutav kunst)\n_START_PARAGRAPH_\nVenemaa F\xc3\xb6deratsiooni rahvakunstnik (vene keeles \xd0\x9d\xd0\xb0\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd1\x85\xd1\x83\xd0\xb4\xd0\xbe\xd0\xb6\xd0\xbd\xd0\xb8\xd0\xba \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd0\xb8) on k\xc3\xb5rgem riiklik aunimetus Venemaa F\xc3\xb6deratsioonis kujutava kunsti valdkonnas (v\xc3\xa4lja arvatud arhitektuuris, kus on eraldi aunimetus). Venemaa F\xc3\xb6deratsiooni rahvakunstniku aunimetust antakse Venemaa kunstnikele, kes on loonud v\xc3\xa4ljapaistvaid kunstiteoseid maalikunstis, skulptuuris, graafikas, monumentaalkunstis, dekoratiiv- ja tarbekunstis ning teatri-, filmi- ja televisioonikunstis. Aunimetusega kaasneb rinnam\xc3\xa4rk._NEWLINE_Reeglina ei anta Venemaa rahvakunstniku aunimetust kandidaadile enne k\xc3\xbcmne aasta m\xc3\xb6\xc3\xb6dumist teenelise kunstniku v\xc3\xb5i teenelise kunstitegelase aunimetuse andmisest._NEWLINE_N\xc3\xb5ukogude Liidus anti v\xc3\xa4lja Vene NFSV rahvakunstniku ja NSV Liidu rahvakunstniku aunimetust.'